CELEX: 32014R1215
Language: sl
Date: 2014-11-11 00:00:00
Title: Izvedbena uredba Komisije (EU) št. 1215/2014 z dne 11. novembra 2014 o uvrstitvi določenega blaga v kombinirano nomenklaturo

14.11.2014   
            
            
               SL
            
            
               Uradni list Evropske unije
            
            
               L 329/11
            
         IZVEDBENA UREDBA KOMISIJE (EU) št. 1215/2014
   z dne 11. novembra 2014
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznake KN v stolpcu 2 na podlagi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) določeno obdobje še naprej sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Odbor za carinski zakonik ni izdal mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 11. novembra 2014
      
         
            Za Komisijo
         
         
            V imenu predsednika
         
         Heinz ZOUREK
         
            Generalni direktor za obdavčenje in carinsko unijo
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o Carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Sončni kolektor z merami približno 2 × 2 m, ki je sestavljen iz 25 steklenih vakuumskih cevi, nameščenih vzporedno in povezanih prek zbirne cevke. Vsaka vakuumska cev je sestavljena iz dveh koncentričnih cevk, ki vsebujeta tekočino za prenos toplote. Notranja cevka vsake cevi je prekrita z absorpcijsko plastjo.
                  Plast na notranji cevki v cevi absorbira sončno energijo in jo pretvori v toplotno energijo. Toplota se nato prenese na tekočino za prenos toplote, ki se spremeni v plin, ta se dviguje in prenese toploto na zbirno cevko (bakreni zbiralnik).
                  Z zbirne cevke se toplota nato prenese na zbiralno posodo za vodo prek sistema cevi, ki vsebuje tekočino za prenos toplote, ta pa kroži s pomočjo črpalke, upravljane z regulatorjem.
                  Ob predložitvi carini črpalka, regulator, sistem cevi in zbiralna posoda za vodo niso vključeni.
                  Sončni kolektor se uporablja v sončnih sistemih za ogrevanje vode in je namenjen za vgradnjo na streho.
               
               
                  8419 19 00
               
               
                  Uvrstitev opredeljujejo splošna pravila 1, 2(a) in 6 za razlago kombinirane nomenklature in besedilo oznak KN 8419 in 8419 19 00.
                  Šteje se, da ima sončni kolektor bistvene značilnosti kompletnega ali končnega proizvoda (grelnika vode), saj vsebuje vse sestavne dele, potrebne za proizvodnjo toplote. Manjkajoči sestavni deli se uporabljajo za prenos toplote in shranjevanje vode. Zato je uvrstitev pod tarifno podštevilko 8419 90 85 kot deli grelnikov vode izključena.
                  Ker sončni kolektor pretvarja sončno energijo v toploto, ga ni mogoče šteti zgolj za toplotni izmenjalnik s tarifno podštevilko 8419 50 (glej tudi pojasnjevalne opombe harmoniziranega sistema k tarifni številki 8419, skupina I B).
                  Sončni kolektor se zato uvrsti pod oznako KN 8419 19 00 kot drugi pretočni ali akumulacijski grelniki za vodo, neelektrični (glej tudi pojasnjevalne opombe harmoniziranega sistema k tarifni številki 8419, skupina I, zadnji odstavek).